༄༅། །བདེ་མཆོག་འཁོར་ལོའི་ཊི་ཀ༄། སློབ་དཔོན་བྷུ་སུ་ཀུའི་མཛད་པ་བཞུགས་སོ།། ༄༅༅། །རྒྱལ་པོའི་རིགས་ལྡན་ན་ལེན་ཏྲར། །བྱམས་དང་སྙིང་རྗེའི་མེ་ཏོག་ལས། །འཇམ་པའི་མགོན་གྱིས་གེ་སར་གཟིགས། །བྷུ་སུ་སྐུ་ལ་ཕྱག་འཚལ་ལོ། ། གང་གང་བྱ།་ཏེ་་་་་་བཤད་བདེ་མཆོག་འཁོར་ལོའི་བསྒྲུབ་པའི་ཐབས། །དེ་དོན་ཅུང་ཞིག་བཀྲོལ་བར་བྱ། །སློབ་དཔོན་བྷུ་སུ་སྐུས་མཛད་པའི། །བདེ་མཆོག་འཁོར་ལོའི་བསྒྲུབ་་ཐབས་འདི་ལ། དོན་གཉིས་ཏེ། ལོ་རྒྱུས་དང་གཞུང་ངོ༌། །དང་པོ་གཉིས་ཏེ།བསྡུས་པ་དང་། རྒྱས་པའོ། །དང་པོ་ནི། སློབ་དཔོན་འདིའི་རིགས་རྒྱལ་པོ་ཡིན། གྲུབ་པ་འཕགས་པ་འཇམ་དཔལ་ལས་མཉེས་པའོ། །བཞུགས་པའི་་་གནས་ན་ལེན་ཏྲའོ། །རྒྱས་པ་ཞལ་ལས་ཤེས་སོ། །ས་བདག་བ་ཤེས་བ་ག་ཀ་བ།བ་གཉིས་པ་གཞུང་ལ་གསུམ་སྟེ། ཕྱི་ལྟར་བསྐྱེད་པའི་རིམ་པ་དང༌། ནང་ལྟར་རྫོགས་པའི་རིམ་པ་དང་། གསང་བ་ལྟར་སྤྱོད་པ་དང་གསུམ་མོ། །དེ་ལ་དང་པོ་ཕྱི་ལྟར་བསྐྱེད་པའི་རིམ་པའི་སྒྲུབ་ཐབས། གཞན་དུ་གསལ་བས་འདིར་་མ་བཤད་དོ། །གཉིས་པ་ནང་ལྟར་ལ་གཉིས་ཏེ། ངག་འདོན་དང་། གཞུང་དོན། དེ་ལས་དང་པོ་ནི། བདེ་བའི་སྟན་ལ་འདུག་པར་བྱ། །དཀྱིལ་ཀྲུང་བཅའ་རང་ལུས་ཁོང་སྟོང་རི་རྒྱལ་ལྟ་བུར་བསམ་ནས། ལྟེ་བ་སྤྲུལ་པའི་འཁོར་ལོ་རུ། ཨེ་ལས་ཆོས་དབྱིངས་སོ། །དེ་དབུས་འོད་ཀྱི་ཚུལ་དུ་པདྨ་བསམ། དེའི་གེ་སར་ཐམས་ཅད་ལ་ཁྱབ་པར་བྱེད་པའི་ཨ་བ་བྷུ་ཏི། མདའ་ལྟར་ཁོང་སྟོང་འོད་ཀྱི་ཚུལ་དུ་བསམ།གཡོན་དུ་འཇུག་པར་བྱེད་པའི་ར་ས་ན། གཡས་སུ་དབང་ཐོབ་པའི་རྩ་ལཱ་ལ་ན་བསམ། མདུན་དུ་ཕྱུག་པར་བྱེད་པའི་རྩ་ནོར་སྦྱིན་མ་བསམ། རྒྱབ་ཏུ་གསོད་པར་བྱེད་པའི་འཆི་རྩ་ནག་པོ་བསམ་མོ། །དེ་རྣམས་ཀྱི་དབུས་ན། ཨ་བ་འདུ་ཏིའི་ནང་དུ༑ ཨོ་སྤྱི་བོར་ཧཱུྃ་ནམ་མཁར་ལྟ་བུར་བསམ་མོ། །དེ་ཟླ་ཚེས་ལ་ཕོག་ཕག་མོའི་ངོ་བོ་ཡིན་ལ། ཐིག་ལེ་ཧེ་རུ་ཀ་ཡི་ངོ་བོ་ཡིན་པས་གར་བྱེད་པའོ། །ཆང་ལྟར་ཚེག་པར་བསམ་མོ། །དེ་ལ་དམིགས་པ་གཏད་པས། གཏི་མུག་སྦྱངས། དགའ་བ་བཞིའི་ཉམས་སྐྱེ། མགྲིན་པ་དང་། སྙིང་གའི་ཉི་ཤུ་རྩ་བཞི་ལ། འོད་གསལ་ཉི་ཤུ་རྩ་བཞི་རྒྱུ། དེ་བཞིན་དུ་གསང་གནས་སུ་ཁྲོ་མོ་བརྒྱད་ཀྱི་རྩ་བརྒྱད་ལ་འོད་གསལ་འཕྲོ༑ རྒྱན་དྲུག་བྱས་སེམས་ཀྱི་ངོ་བོ་ཐིག་ལེ་ཉུངས་སྐར་གྱི་ཚད་ཙམ་རྒྱུ་བས།རང་གི་ལུས་ལ་འདུས་དང་། ཉེ་བའི་འདུས་དང་། ཚན་དྷོ་ཧ་དང་། ཉེ་བའི་ཚན་དྷོ་ཧ་དང༌། ཞིང་དང་། ཉེ་བའི་ཞིང་དང་། མེ་ལ་དང་། ཉེ་བའི་མེ་ལ་དང་།དུར་ཁྲོད་དང༌། ཉེ་བའི་དུར་ཁྲོད་ལིད་པ་ལ། ཐིག་ལེ་ཐིམ་པས་ཉམས་སྐྱེས་པས་ན།དགེ་འདུན་རྣམས་ཀྱི་བྷུ་སུ་སྐུ་ཞེས་བྱ་བའི་མིང་ཡོད་ཅེས་གསུང་ངོ༌། །དེས་ངག་འདོན་བསྟན་ཏོ། །གཉིས་པ་གཞུང་ནི། རི་རབ་དབུས་སུ་སྣ་ཚོགས་པདྨས་མཛེས་ཅེས་པ་ནི།རི་རབ་སྟེ། དེ་དང་འདྲ་བའི་རང་ལུས་སོ། །དབུས་སུ་ཅེས་པ་ནི། རང་ལུས་ཁོང་སྟོང་གི་དབུས་སུ། སྣ་ཚོགས་པདྨ་བསམ་ཅེས་པས་བསྟན་ཏོ། །ཁྱབ་འཇུག་དབང་ཕྱུག་དབུ་མའི་གདན་ལ་བཞུགས་ཅེས་པ་ནི། ཁྱབ་པར་བྱེད་པ་ཨ་བ་དྷུ་ཏི་དང་། འཇུག་པར་བྱེད་པ་ར་ས་ན་དང་། ། དབང་དུ་སྡུད་པར་ར་ལ་་ན་དང་། ཕྱུག་པར་བྱེད་པ་ནོར་སྦྱིན་མ་དང་། དབུ་མ་འཆི་བར་བྱེད་པའི་་་་འཆི་རྩ་དང༌། དེ་རྣམས་ཀྱི་དབུས་སུ་བཞུགས་པ་ཅེས་པ་སྟེ། ། ཆདབུས་མ་ཨ་དུ་ཏིའི་ཧཱུྃ་གི་སྤྱི་བོ་རུ། ཟླ་ཚེས་དང་། ཐིག་ལེའི་ངོ་བོ་བསྟན་ཏོ། །ཚུལ་ལམ་ཐབས་ཇི་ལྟ་བུ་བཞུགས་ན། རྡོ་རྗེ་ཕག་མོས་འཁྱུད་ནས་གར་བྱེད་པ། །ཅེས་པ་ནི། ཟླ་ཚེས་ཡུམ་ཕག་མོ་ཡིན་ལ། ཐིག་ལེ་ཡབ་དང་དཔལ་ཧེ་རུ་ལ་མཁྱུད་་་པའི་ཚུལ་དུ་སྟེ། ཟླ་ཚེས་ཀྱི་སྟེང་དུ་གར་བྱེད་ཅེས་པས་བསྟན་ཏོ། །ཆུ་སྐྱེས་མཉམ་ཉིད་རྡོ་རྗེ་སྐྱེས་པར་བྱེད། །ཅེས་པ་ནི། ལྟེ་བའི་ཡི་གེ་ཨོཾ་ཆོས་ཀྱི་དབྱིངས་མཉམ་ཉིད། །ཅེས་པ་ནི། དེ་ལ་སེམས་གཏད་པས་མཉམ་ཉིད་ཀྱི་ཉམས་སྐྱེས་ཏེ། རྡོ་རྗེ་སྒྲོག་པར་བྱེད། ཅེས་པ་ནི་ཡི་གེ་ཧཱུཾ་ལས་རྡོ་རྗེའི་ངོ་བོ་་་འོད་གསལ་ལྔ་འཕྲོས་པས། ། གཏི་མུག་ལ་སོགས་པ་སྦྱངས་པར་བསམ། གཞོན་ནུ་རྣལ་འབྱོར་མ་བཞི་དགས་བསྐོར། ཅེས་པ་ནི། དགའ་བཞི་སྐྱེས་པས་སོ། །རྣལ་འབྱོར་དེ་གཉིས་མེད་ཀྱི་དོན་རྟོག་པར་བསྟན་ཏོ། །ཡོན་ཏན་ཅི་འབྱུང་ཅེས་ན། གླང་ཆེན་བཤག་ནས་ནམ་མཁའི་སྟེང་དུ་འཛིན། །ཅེས་པ་ནི། གླང་་ཆེན་དེ་མ་རིག་པའི་མུན་པའོ། །བཤག་[[1]](#footnote-20)ནས་ཅེས་པ་ནི། ཉམས་ལེན་གྱི་སྒོ་་་ནས་གཏི་མུག་སྦྱངས་པས་བསྟན་ཏོ། །ནམ་མཁའི་དབྱིངས་སུ་འཛིན་ཅེས་པ་ནི།དབུས་མ་ཨ་བ་དུ་ཏའི་ཁོར་གྱི་[[2]](#footnote-21)ཉིནམ་མཁའ་ལ་བཞུགས་ནས། ཚངས་པའི་བུ་ག་ལས་ཕྱུང་ནས། ཕྱིའི་ནམ་མཁའ་ལ་ཐིམ་ཅེས་པས་བསྟན་ཏོ། །དེ་ལྟར་སྦྱངས་པའི་ཕན་ཡོན་གང་ཡིན་ཅེས་ན། འཁོར་ལོ་དབུས་མ་ལ་དཔའ་བོ་ཉི་ཤུ་རྩ་བཞི།ནང་དུ་བདུན་དཀྱིལ་འཁོར་ཕྱི་རུ་ཁྲོ་མོ་བརྒྱད་ཅེས་པས་སོ། །གཏི་མུག་སྦྱངས་་་པས༑ ཞེ་སྡང་ལིད་པ་རང་བཞིན་དག་ལ། ཎ རང་གི་ལུས་ལ་གནས་པའི་་གནས་ཆེན་ཉི་ཤུ་རྩ་བཞི་རྣམས། སྙིང་གའི་བརྒྱད་དང་། ེ མགྲིན་པའི་བཅུ་་་དྲུག་བསྲེས་པས་ཉི་ཤུ་རྩ་བཞི། དགའ་བ་བཞིའི་འོད་གསལ་འཕྲོས་པར་བསྟན་ཏོ། །དེ་ནས་ནང་དུ་ཀུན་དར་ཏེ། དཔལ་ཧེ་རུ་ཀའི་རང་བཞིན་ཡི་གེ་ཧཱུཾ། ཕྱི་རོལ་དེ་གསང་གནས་ཀྱི་རྩ་བརྒྱད་ལ། སྔ་མའི་འོད་གསལ་ལེགས་པས་ཐིམ་པ་བསྟན་ཏོ། །དེ་ནས་སླར་ཡང་འོད་གསལ་འཕྲོས་ནས། དབུ རྒྱན་དྲུག་མགོ་ཕྲེང་ཁྲག་་འཛག་ཕྲེང་བས་བརྒྱན། །ཅེས་པ་ནི། བདེ་བ་ཆེན་པོའི་འཁོར་ལོ་ནས་རྒྱན་་་་དྲུག་ངོ་བོ། ཉུངས་ཀར་གྱི་ཚད་ཀྱི་ཐིག་ལེ་རྣམས་ཕྲེང་བ་ལྟར་འཛག་པས། ལྟེ་བའི་ཧཱུཾ་ཉིད་ལ་བསྐོར་ཞིང་ཁེངས་པར་བསམ། །འོ་ན་ལྟེ་བའི་ཅིག་པུ་ཐིག་ལེས་་་ཁེངས་ལ། གཞན་དུ་མི་རྒྱུའམ་ཞེ་ན། རྒྱུ་སྟེ། འདུས་ཉེ་བའི་མཚན་མོ་གར་བྱེད་དོ། །ཕྱོགས་སྐྱོང་ཉེ་བའི་ཤིང་བརྒྱད་དུར་ཁྲོད་ཕྱི་རྣམས་ལ། མགོ་ཐོད་ཀེང་རུས་སྟན་ལ་གནས་ཅེས་པ་ནི། རང་གི་ལུས་ལ་གནས་པའི་འདུས་ལིད་པ་བཅུ་དང༌།ཕྱོགས་སྐྱོང་བརྒྱད་དང༌། ཤིང་བརྒྱད་དང་། དུར་ཁྲོད་བརྒྱད་དང་། མགོ་བོའི་་་ཐོད་ཕྲེང་བདེ་བ་ཆེན་པོའི་འཁོར་ལོ། །ཀེང་རུས་སྒལ་ཚིག་འདི་པའི་རྒྱ་ཅེས་པས་་བསྟན་ཏོ། །དེ་ནས་བདེ་བས་བདག་ཉིད་སྟོང་ཉིད་དོན་རྟོགས་པས་ཅེས་པ་ནི།བདེ་ཐོབ་གྲུབ་པ་མཉེས། ། སྟོང་པ་ཉིད་ཀྱི་དོན་རྟོགས་ཅེས་པས་བསྟན་ཏོ། །དེ་རྟོགས་ནས་བྱ་བ་ཅི་ཞིག་བྱ་ཞེ་ན། རང་བྱུང་མཆོད་རྟེན་རྣམས་སྐོར་བ་བྱ། ཅེས་་་པས་བསྟན་ཏོ། །རང་བྱུང་རང་གི་ལུས་ལ་གནས་པའི་འཁོར་ལོ་བཞི་ལིད་པའོ། །མཆོད་རྟེན་རྣམས་ནི། དེ་རྣམས་ཀྱི་དབུས་ན་གནས་པའི་ཡི་གེ་རྣམས་སོ། །བསྐོར་བ་བྱ་ཅེས་པ་ནི། དམིགས་པ་བྱས་ནས། བསྐོར་བ་བྱ་ཅེས་པ་ནི་བསྟན་ཏོ། །དེ་ལྟར་མཛད་མཁན་དེ་རང་གང་ཡིན་ཞེ་ན། ཞི་ལྷ་བྷུ་སུ་ཀུ་ནི་སྨྲ་བར་བྱེད། བྷུ་སུ་ཀུ་དེ་བྷུ་བཟང་པོ། སུ་གཉིད་ལོག་པ། ཀུ་ཕྱི་སར་འཆགས་པ་ཡིན་ཏེ། གཞན་ཡང་་ལས་གང་ཡང་མི་བྱེད་པས་ན། འདུ་བྱེད་གསུམ་པ་ཞེས་བསྟན་ཏོ། །དེས་གཞུང་གི་འབྲུ་གཉེར་བསྟན་ནས། གསུམ་པ་གསང་བ་ལྟར་སྤྱོད་པ་ནི༑ སྐྱེད་པའི་རིམ་པའི་སྒོ་ནས། བསོད་ནམས་དང་ཡེ་ཤེས་ཀྱི་ཚོགས་བསགས་ནས། བདག་གི་མདུན་དུ་ཆོས་དབྱིངས་དེ་སྟེང་ཡཾ་རཾ་ཐཾ་སུཾ་ལས་རི་རབ། པཾ་ལས་པདྨ། དེ་སྟེང་ཉི་ཟླ་ཁ་སྦྱོར། དེ་དབུས་བོ་དང་། ཧཱུྃ་རྣམས་ཞུ་བས་[[3]](#footnote-22)ཆོས་དབྱིངས་ཀྱི་དབུས་སུ། ཆོས་དབྱིངས་བསམ། དེ་ནས་དཔལ་ཧེ་རུ་ཀ །ཡུམ་རྡོ་རྗེ་ཕག་མོས་མཁྱུད་པ། ཞལ་གཅིག་ཨེ་ལས་ཕྱག་གཉིས་ཀྱི་གླང་པོའི་པགས་པ་འཛིན་པར་བསམ། དེ་ལྟ་བུའི་ཏིང་ངེ་འཛིན་གྱི་སེམས་དཔའ་བསྟན་ནས། བདག་ཉིད་ཀྱི་ལྟེ་བ་ནས་འོད་འཕྲོས་ནས། ཡེ་ཤེས་སེམས་དཔའ་མདུན་དུ་བཀུག །ཡིད་ཀྱི་མཆོད་པ་བྱ། མདུན་ན་མོ་ལ་ཐིམ། དེ་འོད་ཀྱི་ཚུལ་དུ་བདག་ལ་བསྡུ། བདག་ཉིད་དེའི་འོད་ཀྱི་ཞུ་སྟེ། ཆོས་ཀྱི་དབྱིངས་ཀྱི་དབུས་སུ། བདག་ཉིད་ཐིག་ལེར་་་་བསམ༑ འགྲོ་བའི་དོན་དུ་རི་རབ་ཀྱི་སྟེང་དུ། སྣ་ཚོགས་པདྨའི་གེ་སར་ལ། ཁྱབ་འཇུག་དབང་ཕྱུག་དབུ་མའི་གདན་ལ། རྡོ་རྗེ་ཕག་མོས་འཁྱུད་པ། པད་འདབ་བཞི་ལ་སྒོམ་བཞིས་བསྐོར་བ། དེའི་ཕྱི་རོལ་དུ། འཁོར་ལོ་གསུམ་གྱི་དཔའ་བོ་་་དཔའ་མོ་དང་། དམ་ཚིག་གི་ལྷ་མོ་དང་། དུར་ཁྲོད་བརྒྱད་ཀྱིས་བསྐོར་བའི་ང་རྒྱལ་བྱས་ནས། རང་གི་ཉམས་དགུའི་ཉམས་ཀྱི་སྤྱོད་པ་བྱ། །ཅེས་པས་བསྟན་ཏོསྤྱོ། །དེས་གསུམ་པ་གསང་ལྟར་སྤྱོད་པའི་སྒོ་ནས་གཞུང་ལེགས་པར་བསྟན་ཏོ། །སློབ་དཔོན་བྷུ་སུ་ཀུས་མཛད་པའི་བདེ་མཆོག་འཁོར་ལོའི་ཊ་ཀི་རྫོགས་སོ།། །།

1. བཤགས་ *པེ་ཅིན།* [↑](#footnote-ref-20)
2. ཁོང་གི་ *པེ་ཅིན།* [↑](#footnote-ref-21)
3. ཞུ་ *པེ་ཅིན།* [↑](#footnote-ref-22)