༄༅། །མོ་རྩིས་འཇམ་པའི་དབྱངས་ཞེས་བྱ་བ་བཞུགས།༄༅༅། །རྒྱ་གར་སྐད་དུ། ཀེ་པ་ལི། བོད་སྐད་དུ། མོ་རྩིས་འཇམ་པའི་དབྱངས་ལ་ཕྱག་འཚལ་ལོ། །མཐའ་ཡས་བྱང་ཕྱོགས་དེ་བཞིན་པཱ་རིཀྴ་ཡི་ཡུལ། །དཔལ་རུ་[[1]](#footnote-20) ནམ་གནས་སུ་འཁྲུངས་པའི་ཐུབ་པའི་སྲས། །དཔལ་རཱ་ཨུ་ངྷེ་ཞབས་ཀྱིས་གསུངས། །འཇིག་རྟེན་པ་རྣམས་ཀྱིས་ཤེས་པའི་ཕྱིར། །འདས་པ་དང་མ་འོངས་པ་དང་། ད་ལྟར་བ་རྣམས་གསལ་བ་ཅན་གྱི་བསྟན་བཅོས་བཤད་པར་བྱ་སྟེ། དཔྱིད་ཟླ་ར་བའི་མར་ངོའི་ཚེས་བཅུ་བཞིའི་མཚན་མོ་ཐུན་གཉིས་པའི་ནང་དུ། ཀ་པིད་ཤིང་གི་རྩ་བ་བྱང་ངམ། ཤར་དུ་ཟུག་པ་ཡང་དག་པར་བལྟས་ལ། ཨོྃ་ཀྵཱཾི་ཀྵཱཾི་སྭཱ་ཧཱ་ཞེས་བརྗོད་ཅིང་བླངས་ཏེ། གྲུ་བཞི་སོར་གཉིས་ཀྱི་ཆེད་དུ་བྱས་བའི་ལོགས་ལ་ཨ་ཝ་ཡ་ད་ཞེས་པའི་ཡི་གེ་བཞི་བྲི་བར་བྱའོ། །དེ་ལྟར་བྱས་བའི་ཤོ་ལག་དུ་བཟུང་ནས། ཡི་དམ་ལྷ་དྲན་པར་བྱས་ནས། བྱུང་བ་དང་། འབྱུང་བ་དང་། ད་ལྟར་བའི་[[2]](#footnote-21) དོན་གང་ཡིན་པ་ཡིད་ལ་རྩེ་གཅིག་་ཏུ་བྱས་ནས་དེ་ལྟར་ཐོབ་པའི་འབྲས་བུ་ཤོ་ལ་ཧུགས་ལ། ཨོཾ་བི་ཤིས་བ་ལླ་ཏེ།ཨ་ན་ནཱ་ཐི་ཁ། ཨ་བི་ནཱ་བི་ཥེ་ཁ། མུ་ཁ་མནྟན་ཞེས་པའི་གསང་སྔགས་བརྒྱས།དབང་བསྐུར་ནས། ཨོཾ་བི་ཥི་ལི་ལ་ཏི། ཨ་བི་ལི་ལ་ཧི། ཨ་ནནྟ་བི་ངྷ། སྭ་ཝ་རྞ་བི་ཤེ་ཥ་ཞེས་པ་ནི་ཤོ་བསྐྱར་བའི་སྔགས་སོ། །ཨ་ཨ་ཨ། ཀྱེ་དྲི་བ་པོ་ཉོན་ཅིག །ཁྱོད་ཀྱི་ལྷ་ནི་སྟོབས་དང་ལྡན་ཏེ། འོན་ཀྱང་དགྲ་མང་། དེ་ལྟར་ན་ཡང་ངེས་པར་དགྲ་བོའི་ས་ཕྱོགས་སུ་མི་འགྲོ་བའི་བསམ་པ་གྱིས་ལ་བསྒྲུབས་དང་།དོན་འདི་ནི་ཐེ་ཚོམ་མེད་པར་གྲུབ་གྱིས། རང་གི་གྲོགས་པོ་དང་ཡང་གྲོས་ཀྱིས།།གྲོས་དེ་ལྟར་བྱས་ན་རྣམ་པ་ཐམས་ཅད་དུ་དགྲ་བོ་ལས་རྒྱལ་ཞིང་ངེས་པར་བྱ་བ་[[3]](#footnote-22)འགྱུར་རོ། །ཨ་ད་ད་ཀྱེ་དྲི་བ་པོ་ཉོན་ཅིག་ཁྱོད་ཀྱི་དོན་འདི་སེང་གེ་ཡིས་ཕ་རོལ་[[4]](#footnote-23)གནོན་པ་དང་འདྲ་སྟེ། རྐང་བ་བརྒྱད་པ་ལྟ་བུར་གྱིས། དེ་ལྟར་ན་འཇིགས་པ་བྱ་མི་དགོས་ཁྱོད་ཀྱི་ལྷ་ནི་སྟོབས་ཆེ་བས་འགྲུབ། ཇི་ལྟར་སྦྲང་རྩི་འདོན་པ་དང་འདྲ་སྟེ། [[5]](#footnote-24)དེ་ལྟར་སྦྲང་མ་བསལ་ནས་སྦྲང་རྩི་ལེན་པ་དང་འདྲ་སྟེ། ཁྱོད་རང་བརྟན་པར་གྱིས་ལ་[[6]](#footnote-25) བསྒྲུབས་དང་འགྲུབ་ངེས་སོ། །ཨ་ཡ་ད། སོམས་[[7]](#footnote-26)ཤིག་དྲི་བ་པོ། དོན་འདི་ནི་སེང་གེ་[[8]](#footnote-27)དཔུང་གནོན་པ་དང་འདྲ་སྟེ། མི་འགྲུབ།གལ་ཏེ་སྐྱེས་བུ་བློ་གྲོས་མཆོག་དང་ལྡན་པ་ཡིན་ནའང་། སེང་གེ་དཔུང་གནོན་པ་དང་འདྲ་བའི་ཕྱིར་ན་དོན་འདི་ནི་མ་[[9]](#footnote-28)མཐོང་། འདི་ལས་གཞན་འདྲ་བསྒྲུབས་ན་ཐད[[10]](#footnote-29)། འདི་ནི་བཟང་པོར་མ་མཐོང་ངོ་། །ཨ་ཝ་ད། ཉོན་ཅིག་དྲི་བ་པོ།དོན་འདི་སྲིད་རིང་མོ་ཞིག་ནས་བསམས། །གདའ་སྟེ། ཁྱོད་ཀྱིས་[[11]](#footnote-30)བློ་རྟོག་ངན་པ་དེ་མཐོང་ནས་དེ་ནི་ཐེ་ཙོམ་ཟ། །གཞན་གྱིས་ཀྱང་འགོག་གཞི་བྱེད་པར་འཇུག[[12]](#footnote-31)།དེ་རེ་ཞིག་རེ་བ་བཅད་ནས་བཞག་པ་དྲག །གཞན་ཁྱོད་གང་ཞིག་[[13]](#footnote-32)ཏུ་འགྲོ་དགོས་པ་ཞིག་འདུག་ཅིང་། དེར་ཕྱིན་པས་ཁྱོད་ཀྱི་དོན་གྲུབ[[14]](#footnote-33)། རྙེད་པ་འོང་ནོར་འཕེལ[[15]](#footnote-34)། ཨ་ད་ཝ། ཉོན་ཅིག་དྲི་བ་པོ། གང་ཞིག་དགོས་པའི་དོན་བསམས་པའི་དཔལ་དེ་ནི་ཉིན་རེ་བཞིན་དུ་འཕེལ། སྟོབས་ཆེ་བས་བློ་ཁེངས་པར་མཛོད། དེ་ལྟར་ཐོབ་པས་དགྲ་བོ་རབ་ཏུ་འཇོམས་པ་རྣམ་པར་ཤེས་པར་གྱིས་འདིའི་གཏམ་ལ་ཉན་དགོས། དགྲ་བོ་གང་ཟེར་བ་དེ་ཉན་ན། མཇུག་ཏུ་དེ་དང་མཐུན་འོང་། གཞན་ཡང་སེམས་བཟང་དུ་བྱེད་དགོས་དེ་ལྟར་བྱས་ན་དགྲ་བོ་དེས་ཀྱང་རང་གི་དོན་བྱེད་པར་འགྱུར་རོ། །ཨ་བ་[[16]](#footnote-35)ཡ། དྲི་བ་པོ་ཉོན་ཅིག །དགོས་པའི་དོན་འདི་ནི་དཀའ་ལས་ཆེ། ཁྱེད་ཉེ་འཁོར་དང་བཅས་པ་འཐབ་ཅིང་བརྩོད་པ་དེ་ལྟ་ནའང་། ཁྱོད་ཀྱིས་མ་རྟོགས་སམ། གྲོགས་པོ་ཡང་དགྲ་བོར་འགྱུར་ཏེ་ནོར་ཆུད་གསོན་པ་མ་ཤེས་སམ། ལེགས་པར་རྟོགས་གཞིག་ལ་[[17]](#footnote-36)གྱིས་[[18]](#footnote-37)བྱུང་བ་དང་འབྱུང་བ་མཐའ་དག་ཡོད་མོད། དོན་འདི་ནི་མི་འགྲུབ[[19]](#footnote-38)། ཨ་ཡ་ཝ། ཉོན་ཅིག་དྲི་བ་པོ། ཁྱོད་ཀྱིས་[[20]](#footnote-39)དགོས་པའི་དོན་ཉེ་བར་འགྲུབ། འོན་ཀྱང་སེམས་འཆོལ་འདུག་པ་སེམས་རྩེ་གཅིག་ཏུ་གྱིས། ཁྱེད་རང་གི་ཉེ་དུའི་གྲོས་དང་ཡང་བསྟུན་ན།[[21]](#footnote-40) [[22]](#footnote-41)སྔར་ཡང་ཁྱོད་ཀྱི་བྱ་བ་མང་པོ་ཤོར་འདུག །ད་ཡིན་ནའང་རང་ལ་བློ་ཉེ་བ་རྣམས་ཀྱི་ངག་བཞིན་དུ་གྱིས་ཤིག །དོན་འགྲུབ་པར་འགྱུར་རོ། །ཨ་ད་ཨ། དྲི་བ་པོ་ཤེས་པར་གྱིས་ཤིག །དགོས་པའི་དོན་འདི་ནི་བཟང་། ལེགས་པར་བསམ་[[23]](#footnote-42)འདུག །འོན་ཀྱང་[[24]](#footnote-43)བློ་གསལ་དུ་གྱིས།[[25]](#footnote-44) རེ་བ་འབའ་ཞིག་[[26]](#footnote-45)གིས་ཕྱི་བཤོས་བྱེད་པར་འདུག་པས།ཁྱེ་རང་ཕྱི་དུས་ལ་[[27]](#footnote-46)མ་བྱེད་མྱུར་དུ་བསྒྲུབས། ཕྱི་དུས་ལ་[[28]](#footnote-47)བྱས་ན་བྱ་བ་འཆོར།སེམས་རྩེ་གཅིག་[[29]](#footnote-48)མ་བྱེད། ཁྱེད་ཀྱི་ཉི་མ་དགེ་བ་ཡིན། དེས་[[30]](#footnote-49)ཁྱེད་རང་མྱུར་དུ་བསྒྲུབས་པས་དཔལ་དང་ལྡན་པར་འགྱུར་ཞིང་[[31]](#footnote-50)ཐོབ་དོན་འགྲུབ། བློ་བདེ་བར་གྱིས། ཨ་ཝ་ཝ། རྟོགས་ཤིག་དྲི་བ་པོ། །ཁྱེད་ཀྱིས་[[32]](#footnote-51)རྣམ་པ་ཐམས་ཅད་འགོར་གཞིར་སོང་འདུག །གཞན་གྱི་ངག་ལ་བརྟེན་ནས་རེ་ཆེ་བར་མ་བྱེད།རང་ཚོད་ཟུང་བ་སྒྲོད་དཀའ་བའི་ཡུལ་དུ་རང་བསྲུང་བ་གལ་ཆེ། འཁོར་བ་ན་དགེ་མི་དགེ་མང་པོ་འབྱུང་བས། དེ་ལ་སྐྱོ་བ་མ་སྐྱེ། རང་སེམས་དག་པར་གྱིས།རང་ཁྲེལ་མ་འདེབས། ལས་དབང་གིས་བདེ་སྡུག་དམ་དུ་མ་བྱུང་ན་བཟོད་དགོས་པ་ཡིན། བསམ་པ་དག་པའི་སྒོ་ནས་དགོས་པའི་དོན་བཟང་པོར་འགྲུབ་བློ་ཐག་ཆོད་པར་གྱིས། ཨ་ཨ་ད། དྲི་བ་པོ་ཀུན་ཏུ་རྟོགས་ཤིག །ཁྱེད་ཀྱི་སེམས་ཀྱང་མི་རྟག་པར་[[33]](#footnote-52)འདུག །བློ་སྣ་མང་པོས་དོན་འདི་ཡང་ཤིན་ཏུ་དཀའ་ལས་ཆེ།རྩོལ་བ་ཆེར་བྱས་སྡུག་བསྔལ་ཆེར་འབྱུང་། དགྲ་བོས་ཀྱང་འགོགས་[[34]](#footnote-53)གཞི་བྱེད་ཀྱིན་གདའ། དེ་ལྟར་ན་དོན་འདི་སྐབས་མི་རྙེད་པར་གདའ། ཨ་ཨ་ཡ། དྲི་བ་པོ་གོ་བར་གྱིས་ཤིག །ཁྱོད་ཀྱིས་སྔར་གྱི་བསམ་བློ་དེ་མ་གྲུབ་[[35]](#footnote-54)པར་གདའ།དེའི་སྟོབས་ཀྱིས་སྡུག་བསྔལ་ཅུང་ཟད་སྐྱེད་པར་གདའ་སྟེ། ལས་ཀྱིས་[[36]](#footnote-55)དབང་གིས་འགོར་གཞི་བ་ག་ཙམ་སོང་ནའང་། རིམ་གྱིས་རིམ་གྱིས་རང་དོན་འགྲུབ་ཅིང་། གཞན་གྱིས་མཐོང་ན་དགའ། མ་བསམ་པའི་[[37]](#footnote-56)ས་ནས་ནོར་འོང་།དེ་ལ་སེམས་དགའ་བར་གྱིས[[38]](#footnote-57)། ཨ་ཡ་ཡ། དྲི་བ་པོ་མོས་པར་གྱིས་ཤིག །ཡིད་ཀྱི་བསམ་པའི་[[39]](#footnote-58)དོན་དེ་གྲུབ་རུང་མ་གྲུབ་རུང་། འདིའི་གྲོས་ལ་བརྟན་པར་[[40]](#footnote-59)གྱིས་དང་། སྔར་ཡང་ཕུན་སུམ་ཚོགས་པ་དང་ལྡན། ཕྱིན་ཆད་ཀྱང་དགེ་ཞིང་བཀྲ་ཤིས། སྐྱེས་བུའི་བྱེད་པ་དང་ལྡན། ཡིད་ལ་བསམ་པ་[[41]](#footnote-60)འགྲུབ། ཨ་ཝ་ཝ[[42]](#footnote-61)། ཉོན་ཅིག་དྲི་བ་པོ།[[43]](#footnote-62)བསམ་པའི་དོན་འདིའི་ཕྱོགས་ནས་ནོར་ཐོབ་[[44]](#footnote-63)སྟེ།ཕན་ཚུན་གཉིས་འོང་། དེ་ལ་ཁྱེད་དང་པོར་ཅུང་ཟད་འཇིགས་པ་ཞིག་འོང་སྟེ།དེ་ལ་སེམས་སྐྱོ་མི་དགོས། རིམ་གྱིས་ཇི་ལྟ་བ་བཞིན་ནི་འགྱུར་གྱིས[[45]](#footnote-64)། གལ་ཏེ་འགོར་གཞིར་གྱུར་ན་དེ་ལས་དགྲ་བོ་བརླག་པར་འགྱུར། རང་གི་དོན་འགྲུབ་་ངེས་སོ། །ཨ་ད་ཡ་རྟོགས་པར་གྱིས་ཤིག་དྲི་བ་པོ། དཔལ་དང་ལྡན་པའི་དོན་འདི་ནི་དཔེར་ན་རྟགས་གྲེད་[[46]](#footnote-65)པའི་འོས་ཡིན། རྟ་མེད་པར་འཐབས་[[47]](#footnote-66)པ་དང་འདྲ་སྟེ། དཀའ་ལས་ཆེན་པོའམ། སྡུག་བསྔལ་ཆེན་པོས་ཡུན་རིང་བོ་ནི་འགྲུབ་པ་སྲུན[[48]](#footnote-67)། ཨ་ཡ་ཨ། དྲི་བ་པོ་ཉོན་ཅིག། །ཁྱོད་ཀྱི་དགོས་[[49]](#footnote-68)དོན་འདི་ནི་ལག་ཏུ་མི་འོངས[[50]](#footnote-69)། སྔར་ཚོད་མ་ཟིན་ནས་མི་བདེ་བདེའི་དབང་གིས[[51]](#footnote-70)།ང་ཡིན་ན་གྲོགས་པོ་[[52]](#footnote-71)དང་བསྟུན་ལ་གྱིས། དེ་ལྟར་བྱས་པས་འགྲུབ་ཀྱིས། ཨ་ཝ་ཨ། དྲི་བ་པོ་ཉོན་ཅིག །དོན་འདི་ནི་མྱུར་དུ་འགྲུབ། གང་དུ་ལྷས་བྱིན་གྱིས་བརླབས་པ་དེ་ལ་དགའ་བར་སོམས། ཁྱོད་རང་གིས་རང་སེམས་བསྲེག་པར་འདུག་པ། དེ་བཞིན་བྱས་ན་གཞན་ལ་བརྟེན་པའི་འགོར་གཞི་ཆེན་པོར་འགྱུར་བས་སེམས་དགེ་བར་གྱིས། གཞན་ལའང་ཕན་པར་གྱིས། དེ་ལྟར་བྱས་པས་[[53]](#footnote-72)ཕུན་སུམ་ཚོགས་པར་འགྱུར་རོ། །ཝ་ཝ་ཝ། དྲི་བ་པོ་ཡིད་ལ་ཟུང་ཞིག[[54]](#footnote-73)།ཇི་ལྟར་བསམས་པ་བཞིན་དུ་དགོས་པའི་དོན་འགྲུབ་པའི་[[55]](#footnote-74)དོན་འགྲུབ་[[56]](#footnote-75)ཡིད་ཚིམ་པར་བགྱིས[[57]](#footnote-76)། ཁམས་བཟང་ཞིང་མཐོང་ན་དགའ་བར་ཡང་འགྱུར། ཁྱེད་ལ་ལྷའི་བྱིན་བརླབས་ཀྱང་འཇུག་ཅིང་། དགྲ་བོ་དག་ལས་རྒྱལ་བར་[[58]](#footnote-77)ཡང་ཁྱོད་བྱས་[[59]](#footnote-78)གཞན་ཞིག་ལ་ཞུགས་སམ་འཇུག་འདོད་ནས་འདུག །དེ་ནས་ཀྱང་མ་བསམས་པའི་ནོར་རྙེད། །དོན་འགྲུབ་བཟང་ངོ་། །ཝ་ད་ཡ། དྲི་བ་པོ་ཉོན་ཅིག །བྱ་བ་འདི་ཡུག་ཅིག་ངལ་སོ་དགོས་པ་འདྲ། དགྲ་བོ་དག་གིས་ཀྱང་བར་གཅོད་བྱེད་པར་གདའ་མི་མཐུན་པའི་ཕྱོགས་དང་ས་[[60]](#footnote-79)ཞིག་[[61]](#footnote-80)ཏུ་འགྲོ་དགོས་ན་སོང་དང་། དོན་འགྲུབ་པར་འགྱུར་རོ། །ཝ་ཡ་ད། ཡིད་ལ་ཟུང་ཞིག་དྲི་བ་པོ། ཡང་ན་གང་ཞིག་ཏུ་འགྲོ་བར་འདོད་ན་སོང་སྡོད་པར་འདོད་ན་སྡོད། ཕྱོགས་གཉིས་ལས་གང་བྱས་ཀྱང་བཟང་བྱ་བ་འགྲུབ། བྱ་བ་ཆུང་ངུ་ལ་སེམས་ཀྱི་རྩོལ་བ་[[62]](#footnote-81)ཆེན་པོ་མ་བྱེད། བདག་ཉིད་ཉལ་དུས་སམ། ནུབ་མོའམ་ཉིན་པར་ཡིན་ན་སེམས་ཁྲལ་མ་བྱེད། འདོད་པའི་ལྷ་ལ་གསོལ་བ་ཐོབ། དེ་ལྟར་བྱས་ན་དོན་ཐམས་ཅད་འགྲུབ། བསྙེན་བཀུར་བྱེད་པ་འོང་[[63]](#footnote-82)། ཝ་ད་ཝ། དྲི་བ་པོ་ཡིད་ལ་ཟུང་ཤིག[[64]](#footnote-83)།དོན་འདི་དག་ཡང་དག་པར་ཐོབ་པ་དང་འདྲ། ནད་མེད་པ་ལ་སྨན་གྱིས་ཅི་ཞིག་བྱེད། བློ་རྣལ་དུ་ཕབ་ནས་བསྡད་པས་ཆོག[[65]](#footnote-84)།དོན་རྣམས་བདེ་བས་བཟང་བོར་འགྲུབ་པོ། །ཕྱི་རོལ་ནའང་དགྲ་འགོག་གཞི་བྱེད་པ་བག་ཙམ་འདུག །དེས་ནི་[[66]](#footnote-85)རང་ལྷའི་རྣམ་པར་གྱིས། དེ་ལྟར་བྱས་པས་རང་ལ་དགྲ་མེད་ཅིང་ཁྱེད་ཀྱི་དོན་འགྲུབ། དགྲ་བོ་དག་ཀྱང་ཉམས་ནས་འགྲོ །དེའི་སྟོབས་ཀྱིས་ཁྱེད་ཀྱི་བྱ་བ་དོན་དང་བཅས་རྙེད་པ་དང་བཅས་པ་ངེས་པར་འཐོབ་བོ། །ཝ་ཡ་ཝ། དྲི་བ་པོ་ཉོན་ཅིག །ཇི་ལྟར་བསམས་པ་དེ་ནི་སེམས་རྩེ་གཉིས་སུ་སོང་། བྱིས་པའི་བློ་རིགས་སུ་སོང་འདུག་པ། སེམས་རྩེ་གཅིག་ཏུ་བྱས་ནས་བསམས་ན་དོན་རྣམས་འགྲུབ་པ་ཡིན། རྣམ་པ་ཀུན་ནས་འགོར་གཞི་མ་བྱེད་དོན་མེད་ཀྱི་ལུས་སེམས་ངལ་དུབ་བྱས་ན། གང་ལ་ཕན་པ་བྱས་པ་དེ་ཡང་དགྲར་འགྱུར་ཞིང་། སྔར་གྱི་གྲོགས་པོ་དགྲ་བོར་གྱུར་པ་དེ་ལ་བློ་གཏད་མ་བྱེད། དེ་ནི་ཁ་མང་ལ་སེམས་རྩུབ་དྲན་པས་ཟིན་ན་གནོད་པར་མི་འགྱུར། དོན་གྲུབ་[[67]](#footnote-86)ཐག་ཆོད་ཡིན། །ཝ་ཝ་ད། དྲི་བ་པོ་ཉོན་ཅིག །དོན་འདི་ལ་སྨྲ་བ་མང་། དགྲ་མང་པོ་ཡོད། དེ་དག་གིས་དོན་མི་འགྲུབ་པར་བྱེད། ཕན་ཚུན་གཅིག་ཏུ་བྱས་[[68]](#footnote-87)སྔར་ཡང་གཉེན་ཡིན་བྱས་ནས་དགའ་བར་བྱས་ན་དགྲ་བོ་མེད་པར་འགྱུར་ཞིང་དོན་ཐམས་ཅད་འགྲུབ་བོ། །ཝ་ད་ང་།དྲི་བ་པོ་ཉོན་ཅིག །དོན་འདི་ནི། དཀའ་ལས་ཆེན་པོས་འགྲུབ་སྟེ། དེ་ལྟར་བྱས་ན་ཐབས་དང་བཅས་པས་ཀྱང་ཡུན་རིང་དུ་ཐོགས། གྲུ་སྣ་འཛིན་པ་མེད་པར་ཕ་རོལ་ཏུ་འགྲོ་བར་མི་ནུས་པ་བཞིན་དུ། །གཞན་དག་ཀྱང་འདི་གླེང་བར་གདའ་སྟེ། སྐྱེས་བུ་གང་ཞིག་གིས་[[69]](#footnote-88)བློ་གྲོས་ལ་བརྟེན་ནས། ཁྱོད་ཀྱིས་[[70]](#footnote-89)དཔལ་ཐོབ་པར་གདའ། བུ་ཁྱོད་རང་ཚོད་རན་པོ་ཟུང་མྱུར་དུ་འགྲུབ་ཀྱིས།ཝ་ད་ཨ། དྲི་བ་པོ་ཉོན་ཅིག །དགོས་[[71]](#footnote-90)དོན་འདི་ནི་འགྲོ་བའི་བསམ་བློས་ཏེ།དེར་ཕྱིན་ནས་བར་ཆད་མེད་པར་འཕྲད། གལ་ཏེ་ནད་དམ་དུམ་[[72]](#footnote-91)བྱུང་ནའང་།དེའི་དོན་ཅིས་ཀྱང་བཟང་པོར་འགྲུབ། དོན་ཅིང་[[73]](#footnote-92)ཟད་སྐྱེས་བུ་ཞིག་གི་ངག་ལས་ཤེས་ཏེ། དེ་ལ་སེམས་སྡུག་བསྔལ་[[74]](#footnote-93)མི་བྱེད། ཁྱོད་ཀྱིས་[[75]](#footnote-94)ཉི་མ་ཡང་དགེ་བར་བཤད། དོན་ཐམས་ཅད་འགྲུབ་སེམས་བདེ་བར་གྱིས། ཝ་ཡ་ཡ། དྲི་བ་པོ་རྟོགས་པར་གྱིས་ཤིག །དོན་འདི་ནི་མི་འགྲུབ། ཁྱོད་རྩོལ་བ་མ་བྱེད།འདི་བས་བྱ་བ་གཞན་བསྒྲུབས[[76]](#footnote-95)། འདི་ནི་བསྒྲུབ་པར་དཀའ། ཐག་བཅད་པ་དྲག །ཝ་ཨ་ཡ། དྲི་བ་པོ་ཉོན་ཅིག །ཁྱོད་ཀྱི་སེམས་གཞན་དུ་འགྲོ་འདོད་ནས་འདུག །དེར་ཕྱིན་པས་དགོས་འདོད་འགྲུབ། ཁྱོད་སེམས་བདེ་བར་གྱིས། བཟོད་པ་ཆེར་གྱིས་ལ་བསྒྲུབས་དང་། དངོས་པོ་དམ་དུ་མ་ཞིག་ལ་བརྟེན་ནས་དོན་མ་ཤོར་བར་གྱིས། དོན་འདི་ཐོབ་པའི་སྐལ་བ་དང་ལྡན་གྱིས།བརྟན་པར་གྱིས་ལ་བསྒྲུབས། ཝ་ཡ་ཨ། དྲི་བ་པོ་ཉོན་ཅིག་དོན་འདི་ཡང་མི་འགྲུབ་བ་མི་འོང་། འོང་ནའང་ངལ་བ་ཅུང་ཟད་འོང་སྟེ་བཟོད་དགོས།རང་གི་བློ་ཐུབ་པའི་གྲོགས་པོ་དང་གྲོས་གྱིས་ལ་བསྒྲུབས་དང་། ངེས་པར་འགྲུབ་གྱིས། ཝ་ཨ་ཝ། དྲི་བ་པོ་ཉོན་ཅིག །དོན་འདི་ནི་མི་ཐོབ། དགྲ་མང་པོ་ཡོད། སྡུག་བསྔལ་བསྐྱེད་བའི་རྒྱུད་ཡིན་ན།[[77]](#footnote-96) གལ་ཏེ་རྩོལ་བ་ཆེར་བྱས་ན་དོན་གཞན་ཡང་འཆོར་བ་ཡིན། བྱ་བ་གཞན་ཞིག་ལ་ཞུགས་པ་དྲག །དེའི་དོན་གྱིས་རྩོལ་བ་མ་བྱེད། ཝ་ཝ་ཨ། དྲི་བ་པོ་སེམས་ཤིག །དོན་ནི་[[78]](#footnote-97)ཤིན་ཏུ་དཀའ[[79]](#footnote-98)། རྩོལ་བ་ཆེན་པོ་མེད་པས་མི་འགྲུབ། །དཔེར་ན་རྐྱལ་གྱིས་རྒྱ་མཚོ་བརྒལ་བར་འདོད་པའི་མི་བཞིན་ཏེ། ཇི་ལྟར་འགྲུབ་ན་ཡང་སྡུག་བསྔལ་ཆེན་པོ་འབྱུང་ངོ་། །དེ་ལྟར་བྱས་པས་དེ་ཉོན་མོངས་པ་ཡིན་ནོ། །ཝ་ཨ་ཨ། དྲི་བ་པོ་ཉོན་ཅིག །དོན་འདི་དག་ཤིན་ཏུ་དཀའ་ལས་ཆེ། དཔེར་ན་དྲ་བས་འཐུམས་པའི་ཉིན་མི་འཚོ་བ་དང་འདྲ་སྟེ། དོན་འདི་ལ་སྡུག་བསྔལ་ཆེན་པོ་འབྱུང་ཁྱོད་ཀྱིས་[[80]](#footnote-99)དགྲ་བོ་དག་གིས་ཀྱང་བགེགས་བྱེད་ཀྱིན་འདུག །ཁྱོད་རང་གཞན་མ་བསམ[[81]](#footnote-100)། ཆོས་བཞིན་གྱིས་དང་། ཆོས་ཀྱི་བྱིན་བརླབས་ཀྱིས་དུས་ཕྱིས་དོན་གྲུབ་བོ[[82]](#footnote-101)། །ཝ་ཨ་ད། དྲི་བ་པོ་ཉོན་ཅིག །དོན་འདི་ནི་མྱུར་དུ་འགྲུབ། ཁྱོད་སེམས་རྩེ་གཅིག་ཏུ་གྱིས། གཞན་གྱི་སྐབས་ལ་[[83]](#footnote-102)འཇུག་དཔེར་ན་བྲན་གྱི་དབང་དུ་རྗེ་གཏོང་[[84]](#footnote-103)བ་དང་འདྲ། ཁྱོད་ཀྱི་དོན་འདིའི་ཕྱོགས་ལ་དགེ་མི་དགེ་མི་ཤེས་སམ་ཐོར་བུའི་བྱ་བ་ཆར་ཆུང་ལ་མ་ཞུས་[[85]](#footnote-104)བར་བརྟན་པར་གྱིས་ལ་བསྒྲུབས་དང་ངེས་པར་འགྲུབ་གྱིས། ཝ་ཝ་ཡ། དྲི་བ་པོ་ཉོན་ཅིག །དོན་འདི་བསྒྲུབས། བློ་ཁེངས་པར་གྱིས། ཅུང་ཟད་ཐབས་མཁས་སུ་གྱིས་ལ་བསྒྲུབས། འགྲུབ་མི་འགྲུབ་རང་ཉིད་ཀྱི་རྩོལ་བ་ལ་ཡང་རེག །དོན་འདི་ལ་སེམས་ཁྲལ་དང་སྡུག་བསྔལ་བག་ཙམ་བྱུང་ནས་[[86]](#footnote-105)མཇུག་ཏུ་དོན་འགྲུབ། ཡ་ཡ་ཡ། དྲི་བ་པོ་ཡོངས་སུ་གོ་བར་གྱིས་ཤིག །བྱ་བ་འདི་ནི་ལེགས་པར་འགྲུབ།ཡི་དམ་ལྷ་ལ་གསོལ་བ་ཐོབ། དཔེར་ན་དུས་ཀྱིས་[[87]](#footnote-106)འཕེལ་བས་ཟླ་བ་ཉ་བ་དང་འདྲ་སྟེ། དེ་བཞིན་དུ་ཁྱོད་ཀྱི་ཕུན་ཚོགས་ཀྱང་རྒྱས་ཤིང་[[88]](#footnote-107)། དགྲ་བོ་ཀུན་ལས་རྒྱལ་ནས་ཁྱོད་ཀྱི་བྱ་བ་འགྲུབ། ཡིད་ཚིམ་པར་འགྱུར་རོ། །ཡ་ད་ད། དྲི་བ་པོ་ཉོན་ཅིག །དོན་འདིའི་ཕྱོགས་ལ་དགྲ་ཡང་[[89]](#footnote-108)ངལ་དུབ་མང་བ་འོང་།བགེགས་བྱེད་[[90]](#footnote-109)མི་ཡོད་པས། བློ་གཏད་མ་བྱེད་འགོར་གཞི་ཆེ་ཡང་དུས་ཕྱིས་་རྩོལ་བ་མེད་པར་འགྲུབ་ངེས་སོ། །བྱ་བ་ཚིམ་པར་འགྱུར་རོ། །ཡ་ད་ཡ།ཉོན་ཅིག་དྲི་བ་པོ། ཁྱོད་ཀྱི་བྱ་བ་ཐག་ཆོད་འདུག །རང་ཚོད་བཟུང་།འདི་ནི་ལས་ལས་བྱུང་བ་རང་འདོད་པ་བཞིན་མི་འོང་། ངོ་ལྐོག་མེད་པར་སེམས་དགེ་བ་ལ་གནས་པར་གྱིས། དེ་ལྟར་བྱས་བས་རྒྱལ་པོའི་འཇིགས་པའམ་འཇིགས་པ་མཐའ་དག་མི་འབྱུང་། དུས་ཀུན་དུ་རང་གི་ཡི་དམ་དྲན་པར་གྱིས། དེ་ལྟར་བྱས་ནས་ཡིད་ཀྱི་རེ་བ་འགྲུབ། འབྲས་བུ་འབྱུང་ངོ་། །ཡ་ཡ་ད། དྲི་བ་པོ་ཡིད་ཆེས་པར་གྱིས་ཤིག །བྱ་བ་འདི་ནི་བདེ་བར་འགྲུབ། འདོད་པའི་ལྷ་ལ་གསོལ་བ་ཐོབ། དགེ་སེམས་ཀྱི་འཇིག་རྟེན་པ་ལ་ཕན་པར་གྱིས། ཁྱེད་སྐལ་བ་དང་ལྡན་པ་ཡིན། སྐྱོ་སེམས་སྤངས་ནས་ཁྱོད་ཀྱི་ཡོན་ཏན་གྱི་བློ་ཕབ་ནས་བདེ་བར་གནས་པས་ཆོག་པར་གདའ། ཡ་ཝ་ད། ཉོན་ཅིག་དྲི་བ་པོ། དོན་འདི་ནི་དཀའ་ལས་ཆེ། དངོས་སུ་དེ་མ་ཐག །སོང་བའི་མི་བཞིན་ལྐོག་ཏུ་སོང་ན་དངོས་མེད་རྣམ་པ་ཅན་དངོས་གཞི་ནི་སྡུག་བསྔལ། ཇི་སྲིད་ཡུན་རིང་རེ་བ་བྱས་ཀྱང་། །དོན་འདི་ནི་བདེ་བར་མི་འགྲུབ། འདི་ལས་གཞན་བྱ་བ་ཞིག་འགྲུབ་པར་ཐེ་ཚོམ་མེད། ཡ་ད་[[91]](#footnote-110)ཝ། དྲི་བ་པོ་ཉོན་ཅིག །དོན་འདི་ཐོབ་དེ་ལྟར་ནའང་། ཟླ་བ་འགའ་ཞིག་ན་བྱ་བ་འདི་འགྲུབ་པར་འགྱུར་རོ། །ཁྱེད་རང་ཅིས་ཀྱང་བསོད་ནམས་བསོག་པ་གལ་ཆེ། ཡ་ད་ཨ། དྲི་བ་པོ་ཉོན་ཅིག །བྱ་བ་འདི་ལ་ཁྱེད་ཐེ་ཚོམ་གྱིས་[[92]](#footnote-111)འདུག་སྟེ། འདི་འགྲུབ་ན་ནི། འདི་ལ་ཁྱེད་དགའ་བའི་འབྲས་དང་ལྡན། འོན་ཀྱང་དགྲ་བོ་རྣམས་[[93]](#footnote-112)ཅི་ཟེར་མི་ཤེས་པར་འདུག །དེའི་དོན་གྱིས་བཟང་པོ་འོང་མི་འོང་མི་ཤེས་པ་འདུག །དེའི་རེ་བ་བསྐྱུངས་ལ་འདོད་པའི་ལྷ་ལ་རེ་བ་གྱིས། དེ་ཡིས་ངེས་པར་འགྲུབ། ཡ་ཨ་ད།ཀྱེ་དྲི་བ་པོ་གཞན་གྱིས་[[94]](#footnote-113)རེ་བ་མ་བྱེད། ལྷས་བྱིན་གྱིས་བརླབས་ཀྱི་མཐུས་[[95]](#footnote-114)འབྱུང་བ་ཡིན་ཏེ། དེས་ན་ཁྱོད་ཀྱི་སར་འཕྲིན་ཡིག་དང་། བདེ་བའི་གཏམ་སྙན་སྐྱེལ་མཁན་ཡོང་བར་གདའ། དེས་ན་ཁྱེད་ཕུན་སུམ་ཚོགས་པ་འཐོབ་པར་འགྱུར་རོ། །གསལ་ཞིང་ཡིད་འཕྲོག་པ་འོང་། མཐོང་ནའང་དགའ་བར་འགྱུར་རོ། །ཡ་ད་ཝ། དྲི་བ་པོ་ཡིད་ལ་ཟུང་ཞིག །བྱ་བ་འདི་ལ་གཞན་ཡང་སེམས་ཀྱིན་གདའ། །ཁྱེད་རང་གི་ཉེ་འཁོར་རྣམས་གྲོགས་སུ་འགྱུར་བ་མེད་[[96]](#footnote-115)ཀྱིན་གདའ། རང་རྒྱུད་བྱང་བའི་སྟོབས་ཀྱིས་ཀྱང་འགྲུབ་པ་འདིའི་ལུགས་ལ་དྲག་པོར་འགྱུར་བས་བསྒྲུབས་ན་ངེས་པར་འགྲུབ་བོ། །ཡ་ཝ་ཡ། དྲི་བ་པོ་ཉོན་ཅིག །དོན་འདི་ལ་ཁྱེད་རང་དགའ་བར་གདའ་སྟེ། ཁྱེད་ལ་བཟང་རྒྱུ་མེད། འཇིག་རྟེན་ཕ་རོལ་ཡོད་པའི་ལུགས་མ་ཡིན། །དེ་བཞིན་དུ་སུ་དག་གིས་རབ་ཏུ་འཇོམས་པ་ཞིག་འབྱུང་སྟེ། འོ་ནའང་[[97]](#footnote-116)ཡུག་ཏུ་ཁོ་ཐག་[[98]](#footnote-117)མ་བཅད། ཕྱིས་རང་བཞིན་གྱིས་དཀའ་ལས་ཆུང་ངུས་འགྲུབ་པོ། ཡ་ཡ་ཝ། དྲི་བ་པོ་ཉོན་ཅིག །བྱ་བའི་དོན་འདི་ལ་ནོར་མི་[[99]](#footnote-118)དམིགས་འདུག་པ་ཁྱོད་ཀྱི་དེ་ཡང་ལག་ཏུ་ཐོབ་པ་དང་འདྲ་བར་མྱུར་དུ་འགྲུབ་ཀྱི་འདིའི་ཕྱོགས་ལ་ཡུན་རིངས་དུས་ནས་བསམ་པ་འདི་ངེས་པར་འགྲུབ་བོ། །ཡ་ཨ་ཝ། ཁོང་དུ་ཆུད་པར་གྱིས་ཤིག །བྱ་བའི་ལས་[[100]](#footnote-119)འདི་ནི་དཀའ་ལས་ཤིན་ཏུ་ཆེ་སྟེ། འོན་ཀྱང་འཁོར་ནང་ན། སྲུང་བའི་སྐྱེས་བུ་ཡོད་པ་དང་འདྲ་བ་སྟེ། འཇིགས་མི་དགོས། དོན་འདི་དང་འདྲ་སྟེ། རྩོལ་བ་མ་སྐྱེད་ནའང་། འགྲུབ་པའི་ས་ཡིན། ཁྱེད་ལ་སུ་དག་ཅིག་གི་འགོག་ཀྱིན་གདའ[[101]](#footnote-120)། དེའི་ངག་ཕྱིར་སོལ་ལ་བསྒྲུབས་དང་། ཅིས་ཀྱང་འགྲུབ་པ་ཡིན།ཁྱོད་ཀྱིས་སྐྱེས་བུ་གཞན་ཞིག་སེམས་དགའ་བར་གྱིས་དང་། དེས་འགྲུབ་ཀྱིས།ཡ་ཡ་ཝ། གོ་བར་གྱིས་ཤིག་དྲི་བ་པོ། །དོན་འདི་ནི་མར་མེའི་སྡོངས་རངས་[[102]](#footnote-121)དང་འདྲ་སྟེ། དཔེར་ན་མར་ཟད་ནས། མར་མེའི་མེ་[[103]](#footnote-122)འབར་བ་བཞིན་ཏོ[[104]](#footnote-123)། །རྩོལ་བ་བསྐྱེད་[[105]](#footnote-124)ནས་བསམས་ནའང་འགོར་གཞི་ཆེ་སྟེ། འགྲུབ་ངེས་ཡིན། ཡ་ཨ་ཡ། དྲི་བ་པོ་ཀུན་ཏུ་རྟོགས་ཤིག །བྱ་བའི་དོན་འདི་ནི་དཀའ་ལས་ཆེ།ཁྱོད་འདི་ལ་བཟོད་བར་གྱིས། མི་འགྲུབ། ངལ་དུབ་ཆེ། གཞན་གྱི་ཁར་འགྲོ་བ་ལ། རང་དོན་མི་འགྲུབ། ཡང་ཡང་བརྩམས་འདུག་སྟེ། རེ་བ་བཅད་པ་དྲག །ཡ་ཝ་ཨ། ཀྱེ་དྲི་བ་པོ་ཉོན་ཅིག །བྱ་བའི་དོན་འདི་ནི་དཔེར་ན། རེས་འགའ་ཆར་འབབ་པའི། རེས་འགའ་ཉི་མ་འོང་བ་བཞིན།དེ་བཞིན་གྲང་བའམ། དྲོ་བའམ། ཐམས་ཅད་སྐྱོ་བ་བསྐྱེད་པའི་བྱ་བ་ཡིན།འདི་ལ་སྡུག་བསྔལ་མང་པོ་འབྱུང་ངན[[106]](#footnote-125)། དེ་ལྟར་བྱ་བ་གཉིས་ལས་དུས་རིང་མོ་ཞིག་ནས་འགྲུབ། ཡ་ཨ་ཨ། ཀྱེ་དྲི་བ་པོ་ཉོན་ཅིག །གང་བསམ་པ་[[107]](#footnote-126)དེ་ནི་ཉིན་ཅིག་ཁྱེད་ཀྱི་དོན་འདི་ནི་ཤེས་པར་འཇུག་[[108]](#footnote-127)སྟེ་ནམ་མཁའི་མེ་ཏོག་དང་འདྲ་བསྒྲུབས་པས་ལོག་པར་སོང་དོགས་འདུག །གལ་ཏེ་འགྲུབ་ནའང་ཆོས་ཀྱིས་བྱིན་གྱིས་བརླབས་སམ། ཡིད་དམ་ལྷའི་བྱིན་གྱིས་བརླབས་ལ་བརྟེན་ནས། འགྲུབ་སྲིད་པ་ཡིན། ད་དད། དྲི་བ་པོ་ཉོན་ཅིག །དགོས་དོན་ཡང་ཉེ་བར་བསྒྲུབ། ཐག་རིངས་ཀྱི་དོན་ཡང་བཟང་པོར་ཤེས་པར་བྱ། སྐྱེས་བུ་བར་ཆད་མེད་པར་ཕྱིན་འདུག །དེས་ཕན་པ་བྱས་གདའ། བཟང་པོར་འོང་། དོན་གཞན་ཡང་[[109]](#footnote-128)འགྲུབ་པར་ཤེས་པར་བྱ། ཡིད་ཀྱིས་[[110]](#footnote-129)བསམས་པ་འཕེལ། བུ་སྐྱེས་ཕ་དང་འདྲ་སྟེ། ཤིན་ཏུ་བཟང་ཤིང་དགའ། བསམ་པ་གསལ་བའི་འབྲས་[[111]](#footnote-130)བྱ་བ་ཐམས་ཅད་ཀྱི་འབྲས་བུ་འགྲུབ་བོ[[112]](#footnote-131)། །ད་ཡ་ད། ཉོན་ཅིག་དྲི་བ་པོ་ཁྱོད་གཞན་[[113]](#footnote-132)དུ་འགྲོ་འདོད་[[114]](#footnote-133)འདུག་དེར་ཕྱིན་པས་བྱ་བའི་དོན་ཐམས་ཅད་དང་།བུ་དང་འཁོར་དུ་[[115]](#footnote-134)བཅས་པའི་དོན་ཐམས་ཅད་འགྲུབ། རང་འདོད་པ་བཞིན་འགྲུབ་འོང་། ཅི་བསམས་པ་ཉོན་མོངས་པ་ཡང་[[116]](#footnote-135)ཡིན། དེ་ལྟར་ཐེ་ཚོམ་མི་དགོས་པར་བྱ་བ་ཐམས་ཅད་འགྲུབ་བོ། །ད་ཡ་ཡ། དྲི་བ་པོ་ཉོན་ཅིག །དོན་འདི་ནི་ལྕགས་རྡོ་དང་འདྲ་སྟེ་གྱོང་། རྩོལ་བ་མ་བྱེད་ཁྱོད་ཀྱི་ཚུལ་དང་མཐུན་པའི་བྱ་བ་མི་འོང་། སེམས་དུགས་ཆེ། གཞན་གྱི་ཁར་འགྲོ །མི་འགྲུབ་ཡོངས་སུ་སྤངས་ན་འཐད་ངན་ནོ། །ད་ད་ཡ། ཉོན་ཅིག་དྲི་བ་པོ།ཁྱོད་འདྲ་[[117]](#footnote-136)བའི་དགོས་དོན་འདི་ནི་ཐག་རིངས་སུ་ལས་པ་སླར་འོང་བ་དང་འདྲ་སྟེ།[[118]](#footnote-137)དཀའ་ལས་ཆེ་སྟེ། དོན་ཡང་འགྲུབ་ནོར་ཐོབ་པར་འགྱུར་རོ། །བློ་བདེ་བར་གྱིས་བཟང་ངོ་། །ད་ད་ཨ། ཉོན་ཅིག་དྲི་བ་པོ[[119]](#footnote-138)། དོན་བཟང་པོ་ཞིག་བསམས་འདུག །དེའི་ཕྱིར་ན་སྨྲ་བར་མ་བྱེད། འོན་ཀྱང་དགྲ་བོ་ཞིག་ཡོད་དེ། དེ་ལ་འཇིགས་པ་མི་དགོས་དོན་འགྲུབ་པ་སྟེ་བཟང་ངོ་། །ད་ཨ་ད།ཉོན་ཅིག་དྲི་བ་པོ། བྱ་བ་འདི་ནི་རྒྱ་མཚོར་འཚོལ་བའི་ནོར་བུ་དང་འདྲ་སྟེ།ད་ནི་དེ་[[120]](#footnote-139)ལ་ཐེ་ཚོམ་ཟ། ཁྱེད་རང་དོན་ལ་ལེགས་པར་གཞིགས་ལ། རྩོལ་བ་མ་བྱེད། གང་བསམས་དེ་ནི་ཐམས་ཅད་མི་བཟང་ངོ་། །ཉོན་མོངས་པ་སྐྱེ་ལུས་སྲོག་ལའང་བྱུང་དོགས་ཡོད་པ་ཡིན། གལ་ཏེ་རྩོལ་བ་ཆེན་པོ་སྐྱེད་ན་དམ་དུམ་འགྲུབ་ནའང་། ཐམས་ཅད་མི་འགྲུབ་འབྲས་བུ་ཅི་ཡང་མ་མཐོང་། དེས་ན་ར་བ་བཅད་པ་དྲག་ངན་ནོ། །ད་ཡ་ཝ། དྲི་བ་པོ་ཉོན་ཅིག །བྱ་བའི་དོན་ནི་བཀྲ་ཤིས་པར་གྱུར་ཅིག[[121]](#footnote-140) །དེ་ལྟར་མ་རིངས་པར་བྱ་བ་གྱིས་ཤིག །དེ་ལྟར་བྱས་བས་བྱ་བ་བྱེད་དོ། །དགྲ་བོ་ཡོད་པ་བསམས་[[122]](#footnote-141)དགོས། དེ་ལྟར་ན་འཇིགས་པར་མི་འགྱུར། ཉི་མ་དགེ་བས་[[123]](#footnote-142)ཐམས་ཅད་ཐུལ། ཚིམ་པར་བྱ་བར་འགྱུར་རོ། །ད་ཨ་ཡ། ཡིད་ལ་ཟུང་ཞིག །དྲི་བ་པོ་བྱ་བའི་དོན་འདི་ལ་མང་བོས་བློ་ཐུབ་ཀྱིས་[[124]](#footnote-143)གདའ་སྟེ། རང་གི་སེམས་དང་གྲོས་[[125]](#footnote-144)གྱིས་ལ་བསྒྲུབས་དེ་ལྟར་བྱས་ན་བྱ་བ་ཐམས་ཅད་འགྲུབ་བོ། །ད་ཡ་ཨ། ཀྱེ་དྲི་བ་པོ་བྱ་བ་འདི་ནི་སྐྱངས་པར་དགའ་བྱིན་[[126]](#footnote-145)སེམས་སམ། བསོད་ནམས་ལ་སོགས་པ་དགེ་སེམས་སུ་གྱིས། ཁྱེད་རང་ཐེ་ཚོམ་དུ་གྱུར་འདུག་པ། འདི་ནི་[[127]](#footnote-146)སེམས་སོ་བཟང་པོས་རྩོལ་བ་སྐྱེད་ན་འགྲུབ་ངེས་ཡིན། ངལ་དུབ་ཆེ་ཟེར་ནས་ལེ་ལོར་མ་བཞག། །ད་ད་ཝ། དྲི་བ་པོ་ཉོན་ཅིག །བྱ་བ་འདི་ནི་བསྒྲུབ་པར་དཀའ་ལས་ཤིན་ཏུ་ཆེ། སེང་གེའི་ཁར་ལག་པ་[[128]](#footnote-147)ཚུད་ནས་ལེན་མི་ནུས་པ་དང་འདྲ་སྟེ། རེ་བ་བཅད་ནས[[129]](#footnote-148)། རྩོལ་བ་བྱས་དེ་ཅི་ཞིག་བྱེད་དེས་བྱ་བ་མི་འགྲུབ། ད་ཝ་ད།ཉོན་ཅིག་དྲི་བ་པོ། བྱ་བ་འདི་ནི་གྲུབ་ཟིན་གྱིས་བྱ་བ་ཡང་རྒྱ་ཆེར་འཕེལ།ཁྱོད་དགེ་བའི་སྣང་དང་ལྡན། འཁོར་ལོ་ལྟ་བུ་ཡིན། བྱ་བ་འདི་ནི་ཆེན་པོ་ཡིན།ཡིད་ཚིམ་པར་གྱིས། ད་ཝ་ཝ། དྲི་བ་པོ་ཉོན་ཅིག །བྱ་བ་འདི་ལ་རྩོལ་བ་མེད་ཀྱི་ནོར་རྙེད། མ་བསམ་པར་རྫས་དང་འཕྲད། ཁྱོད་ཀྱི་དགོས་དོན་ཉེ་བར་འགྱུར། གལ་ཏེ་དགྲ་བོ་[[130]](#footnote-149)བར་ཆད་རྩོམ་ནའང་། དེ་བཞིན་རང་ཡང་བརྟན་པར་གྱིས། བློ་ཡངས་པའི་བདག་ཉིད་[[131]](#footnote-150)ཀྱིས། དེ་ཡིས་[[132]](#footnote-151)ཅིས་ཀྱང་འགྲུབ་པ་ཡིན། ད་ཨ་ཝ། ཉོན་ཅིག་དྲི་བ་པོ། བྱ་བ་འདི་ལ་འབྲས་བུ་མྱུར་དུ་འབྱུང་། ཁྱོད་མཐོང་བ་དང་ཡིད་དགའ་བར་འགྱུར། བློ་ལོངས་པ་དང་འདྲ། ཇི་སྲིད་འདི་འགྲུབ་པའི་ཕྱིར་ཉོན། ཁྱད་པར་དུ་དོན་བཟང་པོ་ཐོབ།དེ་ལ་ཁྱེད་རང་སེམས་བརྟན་པར་གྱིས། འདི་ལྟར་འདོད་པའི་འབྲས་བུར་འགྱུར།ངེས་པའི་[[133]](#footnote-152)སེམས་ཚིམ་པར་གྱིས། བཟང་བོ་འགྲུབ་པ་ཡིན། ད་ཨ་ཨ། ཉོན་ཅིག་དྲི་བ་པོ། བྱ་བ་འདི་དག་ཉེ་བར་སླེབ་འདུག །གཞན་གྱི་ངག་ལ་བརྟེན་ནས་འགྱུར་ལྡོག་མ་བྱེད། དེ་རྣམས་ཀྱི་ཚིག་གིས་དགོས་པ་ཅི་ཞིག་བྱེད། རྣམ་པ་ཐམས་ཅད་དུ་རང་ས་ཟིན་པར་གྱིས། གང་གིས་གནོད་པར་གྱུར་པའི་བྱ་བ་བྱེད་བཞིན་ཁྱོད་ཀྱིས་ཅི་ཡང་[[134]](#footnote-153)མི་ཤེས། བཟང་པོའི་སྒོ་ནས་དོན་འདི་དག་དང་འཕྲད་ཀྱིས། དེའི་སྟོབས་ཀྱིས་སེམས་གཡེང་པ་ཆེས་ཏེ། འདི་ལ་སྐྱོ་བ་མ་བྱེད།བྱ་བ་གྲུབ་ཟིན་པ་དང་འདྲ། སེམས་བདེ་བར་གྱིས། ད་ཝ་ཨ། དྲི་བ་པོ་ཉོན་ཅིག །བྱ་བ་འདི་ལ་རྙེད་པ་ཡོད། འཇིགས་པ་ཡང་ཡོད། །དེ་ལ་འཇིགས་མི་དགོས། སེང་གེའི་རྣམ་འགྱུར་ལ་གཞན་འཇིགས་པ་བཞིན་དུ།།ཁྱོད་ཐེ་ཚོམ་མ་བྱེད་པར་འདུག །དགོས་པ་ཡངས་པས་[[135]](#footnote-154)ཆོག །ཁྱོད་ཀྱི་བྱ་བའི་དོན་འདི་ཟླ་བ་ཚེས་པ་དང་འདྲ་བར་འགྲུབ། ཡིད་ཚིམ་པར་གྱིས། ད་ཝ་ཡ། ཤེས་པར་གྱིས་ཤིག་དྲི་བ་པོ། །བྱ་བ་འདི་ལ་མངོན་[[136]](#footnote-155)འགྱུར་གཞན་རྣམས་ཀྱིས་ཁ་བྲོད་གཏོང་བ་བཞིན་པར་དགའ་[[137]](#footnote-156)སྟེ། དེ་རྣམས་ཀྱི་ངག་ལ་མ་ཉན་ཅིག །དེ་ཙམ་ཞིག་ཅི་ལ་མི་ཤེས། དེ་རྣམས་ཀྱི་ཟང་ཟིང་དང་འབྲེལ་བར་གྱིས་ལ། བདག་ཉིད་སྦས་པའི་ཚུལ་དུ་བྱས་ནས་གྲོགས་པོ་བཟང་པོ་ལ་བློ་གཏད་ནས་དེའི་ངག་བཞིན་བྱས་པས། རང་གི་དོན་འགྲུབ་པར་འགྱུར་རོ། །འདི་ནི་དཔལ་ལྡན་ཞི་བ་ལྷས་གསུངས་པའི་མོ་རྫོགས་སོ།། །།

རྒྱ་གར་ཤར་ཕྱོགས་ཀྱི་པཎྚི་ཏ། གོ་ཏ་མ་ཤྲི་དང་། བལ་པོའི་པཎྚི་ཏ་རཱ་མ་དང་། བལ་པོ་རྫོང་གི་རྒྱལ་པོ་བླ་མ་པཎྚི་ཏ་བུད་དྷ། ཤྲི་ཛྙཱ་ནའི་ཞལ་སྔ་ནས་མཉན་ནས་མང་དུ་ཐོས་པའི་ལོ་ཚ། གནས་བརྟན་དཔལ་ཉི་མ་རྒྱལ་མཚན་དཔལ་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ།། །།

1. དུ། *སྣར་ཐང་།* [↑](#footnote-ref-20)
2. གྱི། *སྣར་ཐང་།* [↑](#footnote-ref-21)
3. བྱ་བ་འགྲུབ་པར་ *སྣར་ཐང་།* [↑](#footnote-ref-22)
4. ཡི་ཕ་རོལ་ཀྱི་དཔུང་ *སྣར་ཐང་།* [↑](#footnote-ref-23)
5. དགྲ་མང་ནའང་ *སྣར་ཐང་།* [↑](#footnote-ref-24)
6. ལ་བྱེ་བ་ལ། *སྣར་ཐང་།* [↑](#footnote-ref-25)
7. སོམ་ *སྣར་ཐང་།* [↑](#footnote-ref-26)
8. སེང་གེས་ *སྣར་ཐང་།* [↑](#footnote-ref-27)
9. ནི་མི་ *སྣར་ཐང་།* [↑](#footnote-ref-28)
10. འཐད *སྣར་ཐང་།* [↑](#footnote-ref-29)
11. ཁྱོད་ཀྱི་ *སྣར་ཐང་།* [↑](#footnote-ref-30)
12. འདུག *སྣར་ཐང་།* [↑](#footnote-ref-31)
13. གཤེད་ *སྣར་ཐང་།* [↑](#footnote-ref-32)
14. འགྲུབ *སྣར་ཐང་།* [↑](#footnote-ref-33)
15. འཕེལལོ། *སྣར་ཐང་།* [↑](#footnote-ref-34)
16. ཐ་ *སྣར་ཐང་།* [↑](#footnote-ref-35)
17. བརྟགས་གཞིགས་ *སྣར་ཐང་།* [↑](#footnote-ref-36)
18. གྱིས་སྔར་ *སྣར་ཐང་།* [↑](#footnote-ref-37)
19. གྲུབ་བོ *སྣར་ཐང་།* [↑](#footnote-ref-38)
20. ཁྱོད་ཀྱི་ *སྣར་ཐང་།* [↑](#footnote-ref-39)
21. བསྟུན་། *སྣར་ཐང་།* [↑](#footnote-ref-40)
22. རྣམ་རྟོག་མ་བྱེད་ *སྣར་ཐང་།* [↑](#footnote-ref-41)
23. བསམས་ཏེ་ *སྣར་ཐང་།* [↑](#footnote-ref-42)
24. འོན་ཀྱང་མིང་ *སྣར་ཐང་།* [↑](#footnote-ref-43)
25. དུ་། *སྣར་ཐང་།* [↑](#footnote-ref-44)
26. འགའ་ཞིག་ *སྣར་ཐང་།* [↑](#footnote-ref-45)
27. ཤོལ་ *སྣར་ཐང་།* [↑](#footnote-ref-46)
28. ཤོལ་ *སྣར་ཐང་།* [↑](#footnote-ref-47)
29. གཉིས་ *སྣར་ཐང་།* [↑](#footnote-ref-48)
30. དེས་ན་ *སྣར་ཐང་།* [↑](#footnote-ref-49)
31. ཞིང་ནོར་ *སྣར་ཐང་།* [↑](#footnote-ref-50)
32. ཁྱེད་ཀྱི་ *སྣར་ཐང་།* [↑](#footnote-ref-51)
33. བརྟན་པར་ *སྣར་ཐང་།* [↑](#footnote-ref-52)
34. འགོག་ *སྣར་ཐང་།* [↑](#footnote-ref-53)
35. མི་འགྲུབ་ *སྣར་ཐང་།* [↑](#footnote-ref-54)
36. ལས་ཀྱི་ *སྣར་ཐང་།* [↑](#footnote-ref-55)
37. བསམས་པའི་ *སྣར་ཐང་།* [↑](#footnote-ref-56)
38. གྱིསཤིག *སྣར་ཐང་།* [↑](#footnote-ref-57)
39. བསམས་པའི་ *སྣར་ཐང་།* [↑](#footnote-ref-58)
40. བརྟན་ *སྣར་ཐང་།* [↑](#footnote-ref-59)
41. བསམས་པ་ *སྣར་ཐང་།* [↑](#footnote-ref-60)
42. ཨ་ཝ *སྣར་ཐང་།* [↑](#footnote-ref-61)
43. དྲི་བ་པོ་ཉོན་ཅིག་ *སྣར་ཐང་།* [↑](#footnote-ref-62)
44. འཐོབ་ *སྣར་ཐང་།* [↑](#footnote-ref-63)
45. འགྲུབ་ཀྱི *སྣར་ཐང་།* [↑](#footnote-ref-64)
46. རྟས་བགྲོད་ *སྣར་ཐང་།* [↑](#footnote-ref-65)
47. བགྲོད་ཐབས་མེད་ *སྣར་ཐང་།* [↑](#footnote-ref-66)
48. སྲིད *སྣར་ཐང་།* [↑](#footnote-ref-67)
49. དགོས་པའི་ *སྣར་ཐང་།* [↑](#footnote-ref-68)
50. འོང་ *སྣར་ཐང་།* [↑](#footnote-ref-69)
51. གིསལན *སྣར་ཐང་།* [↑](#footnote-ref-70)
52. གྲོགས་པོ་བཟང་ *སྣར་ཐང་།* [↑](#footnote-ref-71)
53. བྱས་པས་ཡོན་ཏན་ *སྣར་ཐང་།* [↑](#footnote-ref-72)
54. ཟུང་ཤིག *སྣར་ཐང་།* [↑](#footnote-ref-73)
55. དགོས་པའི་ *སྣར་ཐང་།* [↑](#footnote-ref-74)
56. འགྲུབ་པས་ *སྣར་ཐང་།* [↑](#footnote-ref-75)
57. པར་གྱིས *སྣར་ཐང་།* [↑](#footnote-ref-76)
58. རྒྱལ་བར་འགྱུར་ *སྣར་ཐང་།* [↑](#footnote-ref-77)
59. བྱ་བ་ *སྣར་ཐང་།* [↑](#footnote-ref-78)
60. ས་གཅིག་ཏུ་མ་བྱེད་ཡང་ན་ག་ཤི་ག་དུ་ *སྣར་ཐང་།* [↑](#footnote-ref-79)
61. *སྣར་ཐང་།* [↑](#footnote-ref-80)
62. བར་མྱེད་པ་དང་སེམས་ཁྲལ་ *སྣར་ཐང་།* [↑](#footnote-ref-81)
63. འོང་ངོ་ *སྣར་ཐང་།* [↑](#footnote-ref-82)
64. གཟུང་ཞིག *སྣར་ཐང་།* [↑](#footnote-ref-83)
65. མཆོག *སྣར་ཐང་།* [↑](#footnote-ref-84)
66. དེས་ན་ *སྣར་ཐང་།* [↑](#footnote-ref-85)
67. འགྲུབ་ *སྣར་ཐང་།* [↑](#footnote-ref-86)
68. བྱས་ནས་ *སྣར་ཐང་།* [↑](#footnote-ref-87)
69. ཞིག་གི་ *སྣར་ཐང་།* [↑](#footnote-ref-88)
70. ཁྱོད་ཀྱི་ *སྣར་ཐང་།* [↑](#footnote-ref-89)
71. དགོས་པའི་ *སྣར་ཐང་།* [↑](#footnote-ref-90)
72. དུམ་བ་ *སྣར་ཐང་།* [↑](#footnote-ref-91)
73. དོན་ཅུང་ *སྣར་ཐང་།* [↑](#footnote-ref-92)
74. སྡུག་ *སྣར་ཐང་།* [↑](#footnote-ref-93)
75. ཁྱོད་ཀྱི་ *སྣར་ཐང་།* [↑](#footnote-ref-94)
76. བསྒྲུབསཞིག་བསྒྲུབས་པ་ཐད *སྣར་ཐང་།* [↑](#footnote-ref-95)
77. ཡིན་། *སྣར་ཐང་།* [↑](#footnote-ref-96)
78. འདི་ *སྣར་ཐང་།* [↑](#footnote-ref-97)
79. དཀའལས་ཆེ *སྣར་ཐང་།* [↑](#footnote-ref-98)
80. ཁྱོད་ཀྱི་ *སྣར་ཐང་།* [↑](#footnote-ref-99)
81. བསམས *སྣར་ཐང་།* [↑](#footnote-ref-100)
82. འགྲུབ་བོ *སྣར་ཐང་།* [↑](#footnote-ref-101)
83. ལ་མ་ *སྣར་ཐང་།* [↑](#footnote-ref-102)
84. མི་འགྲོ་ *སྣར་ཐང་།* [↑](#footnote-ref-103)
85. འཇུག་ *སྣར་ཐང་།* [↑](#footnote-ref-104)
86. བྱུང་ནའང་ *སྣར་ཐང་།* [↑](#footnote-ref-105)
87. དུས་ཀྱི་ *སྣར་ཐང་།* [↑](#footnote-ref-106)
88. ཕྱིད་ཀྱི་ཡོན་ཏན་ཕུན་ཚོགས་སྐྱེ་རྒྱལ་ཞིང་ *སྣར་ཐང་།* [↑](#footnote-ref-107)
89. དགྲ་དང་ *སྣར་ཐང་།* [↑](#footnote-ref-108)
90. གེགས་བྱེད་ *སྣར་ཐང་།* [↑](#footnote-ref-109)
91. ཝ་ *སྣར་ཐང་།* [↑](#footnote-ref-110)
92. གྱིས་བྱེད་ཀྱིན་ *སྣར་ཐང་།* [↑](#footnote-ref-111)
93. རྣམས་བདེན་རྫུན་ *སྣར་ཐང་།* [↑](#footnote-ref-112)
94. གཞན་གྱི་ *སྣར་ཐང་།* [↑](#footnote-ref-113)
95. མཐུ་ལས་ *སྣར་ཐང་།* [↑](#footnote-ref-114)
96. བྱེད་ *སྣར་ཐང་།* [↑](#footnote-ref-115)
97. འོ་ནའང་ཡ་ *སྣར་ཐང་།* [↑](#footnote-ref-116)
98. ཐག་ *སྣར་ཐང་།* [↑](#footnote-ref-117)
99. ནོར་ལ་ *སྣར་ཐང་།* [↑](#footnote-ref-118)
100. བྱ་བ་ *སྣར་ཐང་།* [↑](#footnote-ref-119)
101. གདའབ *སྣར་ཐང་།* [↑](#footnote-ref-120)
102. སྡོང་རས་ *སྣར་ཐང་།* [↑](#footnote-ref-121)
103. མེ་མི་ *སྣར་ཐང་།* [↑](#footnote-ref-122)
104. བཞིན་ཏེ *སྣར་ཐང་།* [↑](#footnote-ref-123)
105. སྐྱེད་ *སྣར་ཐང་།* [↑](#footnote-ref-124)
106. བས་ན *སྣར་ཐང་།* [↑](#footnote-ref-125)
107. བསམས་པ་ *སྣར་ཐང་།* [↑](#footnote-ref-126)
108. འདུག་ *སྣར་ཐང་།* [↑](#footnote-ref-127)
109. ཡང་བཟང་པོར་ *སྣར་ཐང་།* [↑](#footnote-ref-128)
110. ཡིད་ཀྱི་ *སྣར་ཐང་།* [↑](#footnote-ref-129)
111. འབྲས་བུའི་ *སྣར་ཐང་།* [↑](#footnote-ref-130)
112. ཐོབ་བོ *སྣར་ཐང་།* [↑](#footnote-ref-131)
113. གཞན་ཞིག་ *སྣར་ཐང་།* [↑](#footnote-ref-132)
114. དགོས་ *སྣར་ཐང་།* [↑](#footnote-ref-133)
115. འཁོར་དང་ *སྣར་ཐང་།* [↑](#footnote-ref-134)
116. སྟོན་པའང་ *སྣར་ཐང་།* [↑](#footnote-ref-135)
117. གང་འདྲི་ *སྣར་ཐང་།* [↑](#footnote-ref-136)
118. འདྲ་། *སྣར་ཐང་།* [↑](#footnote-ref-137)
119. བ་པོདོན་འདི་ནི་འགྲུབ *སྣར་ཐང་།* [↑](#footnote-ref-138)
120. དོན་འདི་ *སྣར་ཐང་།* [↑](#footnote-ref-139)
121. པརའགྱུར། *སྣར་ཐང་།* [↑](#footnote-ref-140)
122. པས་གསང་ *སྣར་ཐང་།* [↑](#footnote-ref-141)
123. དགེ་བས་དརྒྲ་ *སྣར་ཐང་།* [↑](#footnote-ref-142)
124. ཐུབ་ཀྱིན་ *སྣར་ཐང་།* [↑](#footnote-ref-143)
125. དུང་ *སྣར་ཐང་།* [↑](#footnote-ref-144)
126. རྐྱང་བར་འགྲུབ་པ་ནི་དཀར་སྦྱིན་ *སྣར་ཐང་།* [↑](#footnote-ref-145)
127. ལ་ *སྣར་ཐང་།* [↑](#footnote-ref-146)
128. ལས་པ་ *སྣར་ཐང་།* [↑](#footnote-ref-147)
129. བཅད་དྲག *སྣར་ཐང་།* [↑](#footnote-ref-148)
130. དགྲ་བོས་ *སྣར་ཐང་།* [↑](#footnote-ref-149)
131. བདག་ཉིད་དུ་ *སྣར་ཐང་།* [↑](#footnote-ref-150)
132. ཡིས་མྱུར་དུ་ *སྣར་ཐང་།* [↑](#footnote-ref-151)
133. ངེས་པར་ *སྣར་ཐང་།* [↑](#footnote-ref-152)
134. ཅི་ལ་ *སྣར་ཐང་།* [↑](#footnote-ref-153)
135. བླངས་པས་ *སྣར་ཐང་།* [↑](#footnote-ref-154)
136. ངན་ *སྣར་ཐང་།* [↑](#footnote-ref-155)
137. བཞིན་བྱེད་པར་གདའ་ *སྣར་ཐང་།* [↑](#footnote-ref-156)